
Na koji se način može tumačiti – tefsiriti Kur’an?


* 
* 
* 
* 
* 
* 
* 

 
Koje vrste tumačenja Kur’ana postoje?

Es selamu alejkum ve rahmetullahi…


Kur’an se može tumačiti/tefsiriti na više načina koji su poznati kroz historiju razvoja islamske misli.


Prije svega ***[TEFSIR](https://pitajucene.com/search/tefsir/questions/ "Pretraži pitanja o tefsiru")***, tumačenje Kur’ana jedna je od najvećih i najvažnijih islamskih ***[nauka](https://pitajucene.com/search/nauka/questions/ "Pretraži pitanja o nauci")***, i nauka općenito. Prvi i najbolji mufesir/tumač Kur’ana bio je Allahov ***[Poslanik](https://pitajucene.com/search/poslanik/questions/ "Pretraži pitanja o poslanicima")***, Muhammed, savs. Dakle, njegov život, riječi i djela najbolji su tefsir Allahovog govora.


Nakon toga, najpoznatija metoda tumačenja Kur’ana jeste tzv. Tradicionalna metoda, a to je metoda tumačenja ajeta drugim ajetom iz Allahove Knjige koji je sličan ili kompatibilan spomenutom ajetu. Pa, kada se npr. kaže u Kur’anu; EL HAMDU LILLAHI RABBIL ‘ALEMIN, onda mufesir koristi prilikom tumačenja ovog ajeta druge ajete iz Allahove Knjige u kojima se spominje HAMD Allahu Uzvišenom. Ukoliko ne postoji ajet koji je sličan spomenutom, onda se poseže za hadisom koji se može koristiti kao argument, a to je sahih ili hasen ***[hadis](https://pitajucene.com/search/Hadis/questions/ "Pretraži pitanja o hadisima")***, koji je kompatibilan spomenutom ajetu. Npr., kada Uzvišeni kaže; EL HAMDU LILLAHI RABBIL ‘ALEMIN, može se prilikom tefsira posegnuti za hadisom u kojem Resulullah, savs, kaže;…El hamdu lillah upotpunjava mizan/vagu, ili popunjava između nebesa i Zemlje.


Sljedeća najpoznatija metoda je tzv. Racionalna. Pri tom metodu mufesir/tumač Kur’ana tefsiri ajete shodno svome razumu, dakle kako ih je on razumio, ne navodeći eksplicite ajete ili hadise koji su podudarni spomenutom ajetu.


Valja napomenuti da su pojedini učenjaci osporili ovu metodu i da je negiraju. Ipak, ova metoda je prihvaćena kod velike većine učenjaka. To iz razloga što se Kur’an ne može tumačiti po svomr nahođenju, a spomenuta racionalna metoda jeste tumačenje Kur’ana pri kojem mufesir ima veliko ***[znanje](https://pitajucene.com/search/znanj/questions/ "Pretraži pitanja o znanju")*** Allahove Knjige i hadisa, te shodno tome i tefsiri, ali pri tome ne ide u detaljisanje i spominjanje ajeta i hadisa pomoću kojih tumači određeni ajet.


Postoje i manje zastupljeni metodi tumačenja Kur’ana kakav je npr. Tematski tefsir, ili sufijski tefsir…


Allah najbolje zna.


